麻坡

麻坡市（粵拼：ma4 bo1 si5，馬來話：Muar，泰米爾話：மூவார்），又叫香妃城（Bandar Maharani）、王城（Bandar Diraja）。屬於馬來西亞柔佛州麻坡縣縣府。佢喺柔佛州西北部，麻河下游，係麻河下游同柔佛北部重要產業城市。全市面積有135.2平方公里，人口有大約247,957人，係柔佛人口第三多嘅城市。 人口 根據2010年馬來西亞統計局人口普查，麻坡人口大約247,957人。 語言 受鄰國星加坡嘅講華語運動影響，麻坡後生一代華人多數講華語，好少講自己鄉下語言，好多新一代唔識講自己鄉下話。馬來人同印裔分別用返自己語言，馬來語、泰米爾語同旁遮普語，有少部分用英文，不過絕大部分都識馬來語。 宗教及文化 麻坡華人多數信佛教或者道教，亦有啲人信基督新教同天主教。差唔多全部馬來人信伊斯蘭教，印裔淡米爾人信印度教、基督教或者天主教，而印裔旁遮普人信奉錫克教。 氣候 同絕大多數馬來西亞城市一樣，麻坡全年炎熱、潮濕、多雨，屬於熱帶雨林氣候。 交通 公路 有公路連接新山同西馬大部分城市。 鐵路 馬來亞鐵道 (KTM) 連接麻坡同吉隆坡、怡保、芙蓉等其他城市。 嘢食 麻坡嘢食包括： 肉骨茶 油炸鬼 烏打 蚝煎 燒魚 海南雞飯球 沙爹 蝦麵：麻坡嘅蝦麵同馬來西亞其他地方唔同，呢度啲蝦麵係炒嘅，而其他地方除非有特別註明係炒蝦麵，一般都係湯麵。 燒肉飯 巴冬啊叄魚 mee siput 等 名人 拿督賽阿都卡迪爾－第8任柔佛州務大臣（1952/02/20 - 1955/06/05） 拿督旺依德利斯－第9任柔佛州務大臣（1955/10/01 - 1959/06/16） 丹斯里哈山·尤諾斯－第10任柔佛州務大臣（1959/06/27 - 1967/01/31） 丹斯里奧斯曼·沙阿－第11任柔佛州務大臣（1967/02/01 - 1982/04/29） 丹斯里慕尤丁－第13任柔佛州務大臣（1986/08/12 - 1995/05/03）、第10任馬來西亞副首相（2009/04/10 - 2015/07/28）、第8任馬來西亞首相（2020/03/01 - 2021/08/16）、馬來西亞看守首相（2021/8/16 - 2021/8/21） 拿督斯里卡立諾丁－第15任柔佛州務大臣（2013/05/08 - 2018/05/02） 拿督沙魯丁嘉瑪－第17任柔佛州務大臣（2019/04/14 - 2020/02/25） 蘇海占－柔佛州議會議長（2018/06/28 -） 拿督阿都拉曼·耶欣－首任馬來西亞上議院主席 敦拉哈諾亞－阿都拉薩首相老婆、納吉首相阿媽、莫哈末諾個女 丹斯里嘉化·胡先－第4任馬來西亞國家銀行總裁(1986/06/01 - 1994/05/31) 拿督阿里·阿都卡迪－第2任馬來西亞證券委員會主席（1999/03/01 - 2004/02/29） 丹斯里阿都卡迪·尤索夫－第3任馬來西亞總檢察長（1963/01/01 - 1977/08/07），首名馬來西亞人擔任呢個公職 敦阿旺·哈山－第5任檳城州元首 阿布峇卡·尤蘇萊曼－馬來西亞衛生總監（1991 - 2001） 敦蘇萊曼·尼南沙－國會上議院副議長、巫統大會主席（1978 - 2003） 丹斯里拿督阿都嘉里爾·哈山－首任國家伊斯蘭事務委員會主席（1970 - 1990） 拿督巴魯希山－馬來西亞伊斯蘭陣線（BERJASA）主席 丹斯里拿督安華·阿都馬力－巫統四位創始人之一 拿督梁維泮－馬來西亞房屋及地方政府部長，馬華代總會長，馬華副總會長 拿督蔡銳明－馬來西亞衛生部長，馬華副總會長，人民公正黨副主席 李萬千－左翼政治人物、華教鬥士 敦法蒂瑪·哈欣醫生－馬來西亞社會福利部部長、新聞及廣播部部長、巫統婦女組主席，馬來西亞首位女性部長 雅絲敏·阿末－導演、編劇 末冼都－藝人、導演、製作人，馬來西亞首位長片動畫師 郭清江（Kuik Cheng Kang）－《星洲日報》總編輯 許國偉（Koh Kok Wee）－《南洋商報》新聞編輯，988電台主持人，時事評論員 丹斯里佐漢嘉化－《馬來前鋒報》總編輯，國家語文出版局主席，首要媒體集團主席，新海峽時報董事 拿督哈山·阿末－國家語文出版局主席，全國寫作人協會主席，馬來西亞常駐聯合國教科文組織大使 陳立武（Lip-Bu Tan）－芯片創投之父，華登國際創始人兼董事長，益華電腦（Cadence）執行長，惠普、施耐德電機同軟銀集團董事 拿督斯里鄭水興（Tee Sw Heng）－房地產投資顧問，專欄作家，《新海峽時報產業》周刊編輯，《大馬房地產》雜誌出版人 拿督蔡兆源（Chua Tia Guan）－稅務專家，首相署利商特工隊（PEMUDAH）資深委員，宏願理財機構稅務及財務諮詢總監，馬來西亞同星加坡漢堡王（Burger King）嘅擁有者 鮑一凡－風水師 張鐘霖－馬來西亞廣播電視台TV2華語新聞主播 劉湘靈－八度空間華語新聞主播 莊文傑（Chong Boon Keat）－AstroAEC頻道華語新聞主播 葉詩妮 (Yap Xi Ni) — 馬新社電視華語新聞主播 蔡沁凱 (Chua Qin Kai) — 新傳媒8頻道《獅城有約》主播 黃明志 (Wee Meng Chee) －歌手，音樂人，導演，制作人 娜娜·馬哈讚 — XFM電台主持人、電視節目主持人、演員、歌手 葉錦福（Yap Kim Hock）－羽毛球員，同謝順吉拍檔，多次獲得國際羽球賽事冠、亞軍，包括1996年為馬來西亞奪下奧運史上首個銀牌 蔡佩璇－電視藝人 淩霄－歌手、演員，移民咗去新加坡 陳美光－歌手、演員，早年移居新加坡 何蔚庭－旅居台灣嘅電影導演，2005年憑短片《呼吸》奪得康城影展國際影評人周兩個獎，同憑長片《台北星期天》奪得2010年金馬獎最佳新導演 范俊福－唱片制作人、詞曲作者，係馬來西亞首位將本地福建歌曲創作同歌手帶去台灣發片嘅音樂人 顏慧萍－2011年Astro新秀大賽獲得冠軍，第一屆華人星光大道第五名 參考